section_heading: Povijest izdavanja
paragraph_text: „Što me treba sada bit briga za novac, za tebe me, sine moj, sada briga!“ To je značenje onog očevog osmijeha. Volio me moj otac; volio me silno. Nikad mi to nije pokazao izlijevima ili znacima nježnosti. Tek kad je umro i kad ga nisam imao blizu sebe, i kad sam se sjećao pothvata i najmanjih sitnica našeg dugogodišnjeg suživota, samo tada sam shvatio i pravilno vrednovao dubine njegove privrženosti prema meni. Zbog čega? Da li zbog toga što nešto treba nestati, tako da osjetimo čitavu vrijednost toga? Ili zato što su mi nevolje i teške patnje prosvijetlile um i raširile srce.